El Centre Cultural Mario Monreal acull l'espectacle musical a capella ‘Sobrepassades’ dissabte que ve
26 d’abril 2021

L'espectacle musical _Sobrepassades_ arriba al Centre Cultural Mario Monreal dissabte que ve, 1 de maig, a les 19.00 hores. La duració de l'actuació serà de 80 minuts i el preu de l'entrada és de 7 euros. El musical a capella, en el qual es reunixen cinc trobadores per a cantar i ensenyar que les dones també tenen veu, està pensat per a tots els públics i serà en valencià. 

  

_Sobrepassades_ té com a objectiu «**mostrar el passat, posar en evidència el present i reivindicar per al futur la veu d'aquelles que el món va deixar afòniques**». El projecte _Sobrepassades_ aposta per la comèdia musical a capella, amb música original i versions vocals de temes populars.

  

Esta obra musical pretén visibilitzar la influència que el masclisme ha tingut i té sobre la música al llarg de la història, apostant per un elenc format només per dones que canten i conten fent un al·legat feminista. Així mateix, esta comèdia està a càrrec de la companyia Triapasón, empresa valenciana que dona cobertura professional a diferents projectes escènics relacionats amb el teatre musical i l'escena contemporània. 

  

Durant la funció es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través del següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/3/sobrepassades.html](https://www.servientradas.com/espectaculo/AYUNTAMIENTO_DE_SAGUNTO/3/sobrepassades.html)

  

![C sobrepassades .jpg](/es-va/Actualidad/Documents/C sobrepassades.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acull-l-espectacle-musical-a-capella-sobrepassades-dissabte-que-ve/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acull-l-espectacle-musical-a-capella-sobrepassades-dissabte-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acull-l-espectacle-musical-a-capella-sobrepassades-dissabte-que-ve/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acull-l-espectacle-musical-a-capella-sobrepassades-dissabte-que-ve/)